Ir-Regolament tal-Kunsill (KE) Nru 1520/98
tat-13 ta' Lulju 1998
li jemenda Regolament (KE) Nru 88/98 li jistabbilixxi ċerti metodi ta' kejl tekniku għall-konservazzjoni tar-riżorsi tal-ħut fl-ilmijiet tal-Baħar Baltiku, il-Belts u s-Sound
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea u, b'mod partikolari, l-Artikolu 43 tat-Trattat,
Wara li kkunsidra l-proposta mill-Kummissjoni [1],
Wara li kkunsidra l-opinjoni mill-Parlament Ewropew [2],
Billi, taħt l-Artikoli 2 u 4 tar-Regolament tal-Kunsill (KEE) Nru 3760/92 ta' l-20 ta' Diċembru 1992 li jistabbilixxi tal-Komunità għas-sajd u l-akwakultura [3], il-Kunsill hu responsabbli għall-adozzjoni, fid-dawl tal-parir xjentifiku disponibbli, ta' miżuri ta' konservazzjoni meħtieġa biex jassiguraw l-isfruttar razzjonali u responsabbli tar-riżorsi ħajjin tal-baħar fuq bażi sostenibbli; billi għal dak il-għan, il-Kunsill jista' jipprovdi għal miżuri tekniċi li jikkonċernaw l-apparat tas-sajd u b'liema mod jintuża;
Billi ir-Regolament (KE) Nru 88/98 [4] jistabbilixxi għal ċertu miżuri tekniċi għall-konservazzjoni tar-riżorsi tal-ħut fl-ilmijiet tal-Baħar Baltiku, il-Belts u s-Sound;
Billi l-Kummissjoni Internazzjonali tas-Sajd fil-Baħar Baltiku, minn hawn 'il quddiem msejjħa "il-Kummissjoni tas-Sajd tal-Baħar Baltiku", stabbilita bil-Konvenzjoni fuq is-sajd u l-konservazzjoni tar-riżorsi ħajjin fil-Baħar Baltiku u l-Belts, minn hawn 'il quddiem msejjħa "il-Konvenzjoni ta' Gdansk", tipprovdi għar-regoli li jirregolaw l-operazzjonijiet tas-sajd fil-Baħar Baltiku;
Billi b'ittra tas-17 ta' Settembru 1997 il-Kummissjoni tas-Sajd tal-Baħar Baltiku nnotifikat lill-Istati Kontraenti b'ċertu rakkomandazzjonijiet, adottat fit-23 sessjoni tal-Kummissjoni, biex timmodifika, fost affarijiet oħra, xi miżuri tekniċi;
Billi l-Konvenzjoni ta' Gdansk tipprovdi li l-Komunità trid tagħti effett lill-imsemmija rakkomandazzjonijiet fl-ilmijiet tal-Baħar Baltiku, il-Belts u s-Sound, bla ħsara għall-proċedura ta' l-oġġezzjoni mfassla fl-Artikolu XI tal-Konvenzjoni; billi ma hemmx raġunijiet għall-oġġezzjonijiet bħal dawn;
Billi, il-Kunsill jista' jfassal miżuri tekniċi li jikkonċernaw l-apparat tas-sajd u l-modi ta' kif jista' jintuża,
ADOTTA DAN IR-REGOLAMENT:
L-Artikolu 1
Ir-Regolament (KE) Nru 88/98 hu hawnhekk emendat kif ġej:
1. Fl-Artikolu 2(1) id-dispożizzjonijiet li jikkonċernaw il-barbun (
Platichtys flesus
) u l-barbun tat-tbajja (
Pleuronectes platessa
) għandhom jiġu mibdula b'dan li ġej:
"Speċi | Ilma | Perijodu ta' proibizzjoni |
Barbun ta' l-għajnejn imbiegħda (Platichtys flesus) | Suddiviżjoni 26, 28 u 29 nofsinhar tal-latitudni 59°30'T | 15 ta' Frar sal-15 ta' Mejju |
Barbun ta' l-għajnejn imbiegħda | Suddiviżjoni 32 | 1 ta' Frar sat-30 ta' Ġunju |
Barbun ta -għajnejn imbiegħda mara | Suddiviżjoni 22 eċċett għaż-żona ġeografika deskritta f'Anness II | 1 ta' Frar sat-30 ta' April |
Barbun tat-tbajja' (Plueronectes platessa) | Suddiviżjoni 26, 27, 28 u 29 nofsinhar tal-latitudni 59°30'T | 15 ta' Frar sal-15 ta' Mejju |
Barbun tat-tbajja' mara | Suddiviżjoni 22, eċċett għaż-żona ġeografika deskritta f'Anness II, u Sudiviżjoni 24 u 25 | 1 ta' Frar sat-30 ta' April" |
2. L-Artikolu 9(1) ghandu jigi mibdul b'dan li ġej:
"1. Għandu jkun projbit, fis-sajd għas-salamun (Salmo salar) jew trota tal-baħar (Salmo trutta):
- li jintużaw pariti tal-wiċċ jew ankrati mill-1 ta' Ġunju sal-15 ta' Settembru fl-ilmijiet tas-Sud-diviżjonijiet 22 sa 31,
- li jintużaw pariti tal-wiċċ jew ankrati mill-15 ta' Ġunju sat-30 ta' Settembru fl-ilmijiet tas-Suddiviżjoni 32,
- li jintużaw konzijiet tas-sufra jew konzijiet ankrati mill-1 ta' April sal-15 ta' Novembru fl-ilmijiet tas-suddiviżjonijiet 22 sa 31,
- li jintużaw konzijiet tas-sufra jew konzijiet ankrati mill-1 ta' Lulju sal-15 ta' Settembru fl-ilmijiet tas-Suddiviżjoni 32.
Iż-żona projbita matul l-istaġun magħluq hi iżjed minn erba' mili nawtiċi mkejla mil-linji ta' bażi. Fiż-żona lvant mil-lonġitudini 22°30' L (il-fanal ta' Bengtskär) fl-ibħra territorjali Finlandiżi u ż-żona tas-sajd b'konzijiet tas-sufra jew konzijiet ankrati hi pprojbita mill-1 ta' Lulju sal-15 ta' Settembru."
L-Artikolu 2
Dan ir-Regolament għandu jidħol fis-seħħ fid-data tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika b'effett mill-1 ta' Jannar 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-13 ta' Lulju 1998.